Okresná prokuratúra Michalovce 
Nám. Slobody 3, 071 01 Michalovce 1

Sp. zn. : Pv 180/14/8807	Michalovce, 15.7.2015
EEČ : 2-66-272-2015

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátorka Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Michalovce zo dňa 15.7.2015, spisová značka Pv 180/14/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	V dobe od       13. 05. 2013 do 12. 11. 2013 na odbernom mieste v rodinnom dome XXXXX v obci XXXXX, okres Michalovce, napriek zisteniu, že  zásuvka v dome je napojená na hlavný istič elektromerového rozvádzača na priamo bez merania, vedome využíval uvedenú zásuvku, čím neoprávnene odobral elektrickú energiu vo výške  186 kWh. Podľa znaleckého posudku znalca z odboru elektrotechniky spôsobil spoločnosti Východoslovenská distribučná, a. s., ul. XXXXX, XXXXX,  škodu vo výške 15,08 €.

Uznesením prokurátora Okresnej prokuratúry Michalovce zo dňa 15.7.2015, spisová značka Pv 180/14/8807, bola určená obvinenému skúšobná doba v trvaní 12 mesiacov.
Odôvodnenie:
	Uznesením okresnej prokurátorky v Michalovciach sp. zn. Pv 180/14/8807 zo dňa 31. 03. 2014 bolo podľa § 216 ods. 1 písm. a, b, c) Tr. poriadku podmienečne zastavené trestné stíhanie za prečin krádeže podľa § 212 ods. 2 písm. e) Tr. zákona proti obvinenému XXXXX.
	Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 12 (dvanásť) mesiacov. Toto rozhodnutie sa stalo právoplatným dňom 08. 04. 2014.

Skúšobná doba pre podmienečné zastavenie trestného stíhania uplynula dňom  08. 04. 2015.
2

Po uplynutí skúšobnej doby bol vyžiadaný odpis z registra trestov a  správy o povesti obvineného. 

 Bolo zistené, že obvinený v priebehu skúšobnej doby viedol riadny život, nedopustil sa žiadneho trestného činu. Dopustil sa však priestupku podľa § 61 ods. 2 písm. f) zákona č. 314/2001 Z. z. o ochrane pred požiarmi, v znení neskorších predpisov.

Keďže obvinený XXXXX vyhovel podmienkam uvedeným v ustanovení   § 217 ods. 1 Trestného poriadku  bolo rozhodnuté, že sa v skúšobnej dobe podmienečného zastavenia trestného stíhania osvedčil. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Iveta Šándorová
prokurátorka